== Slægten Krabbe af Damsgård ==
Slægten Krabbe af [[Damsgård]] går tilbage til Christen Krabbe til Damsgård, første gang omtalt [[1502]] og endnu i live [[1552]]. Han førte tre skråbjælker i sit skjold. I de følgende fem slægtled var våbenet to sølv skråbjælker i rødt felt, på hjelmen to røde vesselhorn, hvert belagt med to sølv skråbjælker. Slægten havde taget navn fra de Krabber af Holmegård, en lidet fremtrædende adelsslægt med et helt andet våben, fra hvilken den stammede på mødrene side. Christen Krabbes sønnesøns sønnesøns søn, den virksomme og dygtige jorddrot, etatsråd [[Ole Krabbe|Ole Henriksen Krabbe]] til [[Bjerre]], [[Hastrup (Vejle Kommune)|Hastrup]], [[Skårupgård (Todbjerg Sogn)|Skårup]], [[Nandrup]] og [[Søvig]] (1654-1728), fra hvem alle slægtens nulevende medlemmer nedstammer, bortkastede sit gamle våben og antog det, der førtes af de Krabbe'er af Østergård, vistnok, fordi han, i øvrigt med urette, antog, at hans hidtil kun beskedne slægt stammede fra disse berømte navnefæller. Fire af hans sønner, [[ritmester]] Wulf Unger Krabbe (1680-1717), kaptajn Henrik Krabbe (1687-1719), oberst Georg Christopher Krabbe til Bjerre (1707-1787) og oberstløjtnant ved 2. oplandske Infanteriregiment Frederik Christian Krabbe (1713-1776), blev stamfædre til de tre endnu blomstrende linjer, den ældre danske, den yngre danske og den norske. Frederik Christian Krabbe var fader til [[kommandørkaptajn]] [[Peter Krabbe|Peter Greis Krabbe]] (1755-1807).
Historie